شیرناکین جیزره ائلچه‌سینده پلیس کنترل نقطه‌سینه پ‌کاکا تروریستلری طرفیندن بومبا یوک‌لو کامیون ایله تشکیل ائدیله‌ن سالدیری‌دا ایلک بیلگی‌لره گؤره، ۱۱ پلیس شهید اولدو، ۷۸ نفر یارالاندی.
شیرناک والیلیگین‌دن الده ائدیله‌ن بیلگیلره گؤره، قوناق محله‌سی جیزره-شیرناک یولو اوزرین‌ده‌کی جیزره ائلچه امنیت مودورلوگو چئویک قوت اکیب قوموتانلیغینا تخمیناً ۵۰ متر اوزاق‌لیق‌داکی پلیس کنترل نقطه‌سینه پ‌کاکا تروریستلری طرفیندن بومبا یوک‌لو کامیون ایله سالدیری تشکیل ائدیلدی.
سالدیری‌دا چئویک قوت اکیب قوموتانلیغی بیناسین‌دا بؤیوک زیان میدانا گلرکن، شیرناک-جیزره یولو قاپادیلدی.
شدت‌لی پاتلاما سببی ایله چوخ ساییدا ائو و ایش یئرینین شوشه‌لری قیریلدی.
تروریستلرین یاخالانماماسی اوچون عملیات باشلادیلدی.
باشباخان بینعلی ییلدیریم، جیزره‌ده‌کی سالدیری ایله ایلگیلی اولاراق، هئچ بیر ترور هؤرگوتونون تورکییه‌نی اسیر آلا بیلمه‌یه‌جیینی سؤیله‌دی.
ییل‌دیریم، "قورتولوش ساواشیندا غازی مصطفی کمال آتاتورکون دئدیی کیمی "یا ایستیقلال یا اؤلوم" و ۷۹ میلیونون قارداش‌لیغینا، بیرلیینه، برابرلیینه قصد ائد‌ن بو آلچاقلارا هر جور حاق ائتدیکلری جاوابی وئرجییک" دئیه دانیشدی.
بو گون دونیانین غبطه ایله ایزلدیی بؤیوک بیر اثری (یاووز سلطان سلیم کؤرپوسو) تاماملاییب میللتین خیدمتینه سونارکن آلچاق ترور هؤرگوتونون بیلدیک ایشلرینی ائتمک‌دن گئری دورمادیغینی ایفاده ائد‌ن ییلدیریم، "میللتیمیزین گلجیی اوچون اؤلکه‌میزین ریفاهی اوچون ۲۰۲۳ هدفلریمیز اوچون قورخمادان بیر طرف‌دن چالیشاجاغیق، یئنی پروژه‌لری حیاتا کئچیرجییک بیر طرف‌دن ده بو ترور هؤرگوتونو چؤکرته‌جییک. هئچ بیر آلچاقجا گیریشیم بیزی ییلدیرمایاجاقدیر" دئدی.
ساغلیق باخانی رجب آکداغ دا، تروریست سالدیری ایله ایلگیلی بیلگی وئررکن،
"سالدیریدا ۷۰دن چوخ یارالی وار. دؤردونن وضعیتی آغیر" دئدی.
